CELEX: 32015R0612
Language: hu
Date: 2015-04-20 00:00:00
Title: A Tanács (EU) 2015/612 rendelete (2015. április 20.) az egyes, Zimbabwéval szembeni korlátozó intézkedésekről szóló 314/2004/EK rendelet módosításáról

21.4.2015   
            
            
               HU
            
            
               Az Európai Unió Hivatalos Lapja
            
            
               L 102/1
            
         A TANÁCS (EU) 2015/612 RENDELETE
   (2015. április 20.)
   az egyes, Zimbabwéval szembeni korlátozó intézkedésekről szóló 314/2004/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 2011/101/KKBP tanácsi határozatban (1) megállapított uniós végrehajtási intézkedéseket, ideértve egyes természetes vagy jogi személyek, szervezetek és testületek pénzeszközeinek és gazdasági erőforrásainak befagyasztását, a 314/2004/EK tanácsi rendelet (2) tartalmazza.
            
         
               (2)
            
            
               A 314/2004/EK rendelet IV. melléklete tartalmazza az említett rendelet értelmében a pénzeszközök és gazdasági erőforrások befagyasztása alóli felmentésben kedvezményezett személyek és szervezetek jegyzékét.
            
         
               (3)
            
            
               A Tanács 2015. február 19-én elfogadta a (KKBP) 2015/277 határozatot (3), amelyben öt elhunyt személy nevét törölte a 2011/101/KKBP határozat I. és II. mellékletéből.
            
         
               (4)
            
            
               Az említett intézkedés az Európai Unió működéséről szóló szerződés hatálya alá tartozik, ennélfogva – különösen a gazdasági szereplők által az összes tagállamban történő egységes alkalmazásának biztosítása céljából – a végrehajtásához uniós szintű jogszabály szükséges.
            
         
               (5)
            
            
               2015. február 19-én az (EU) 2015/275 bizottsági végrehajtási rendelet (4) törölte az öt elhunyt személy nevét a 314/2004/EK rendelet III. mellékletéből.
            
         
               (6)
            
            
               A 314/2004/EK rendelet IV. mellékletét ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 314/2004/EK rendelet IV. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2015. április 20-án.
      
         
            a Tanács részéről
         
         
            az elnök
         
         F. MOGHERINI
      
   
   
      (1)  A Tanács 2011. február 15-i 2011/101/KKBP határozata a Zimbabwéval szembeni korlátozó intézkedésekről (HL L 42., 2011.2.16., 6. o.).
   
      (2)  A Tanács 2004. február 19-i 314/2004/EK rendelete egyes, Zimbabwéval szembeni korlátozó intézkedésekről (HL L 55., 2004.2.24., 1. o.).
   
      (3)  A Tanács 2015. február 19-i (KKBP) 2015/277 határozata a Zimbabwéval szembeni korlátozó intézkedésekről szóló 2011/101/KKBP határozat módosításáról (HL L 47., 2015.2.20., 20. o.).
   
      (4)  A Bizottság 2015. február 19-i (EU) 2015/275 végrehajtási rendelete az egyes, Zimbabwéval szembeni korlátozó intézkedésekről szóló 314/2004/EK tanácsi rendelet módosításáról (HL L 47., 2015.2.20., 15. o.).
   
      MELLÉKLET
      A 314/2004/EK rendelet IV. mellékletében az „I. Személyek” fejezetből az alábbi természetes személyek neve kerül törlésre:
      I.   Személyek
      
                   
               
               
                  Név (és esetleges névváltozások)
               
            
                   
               
               
                  Chindori-Chininga, Edward Takaruza
               
            
                   
               
               
                  Karakadzai, Mike Tichafa
               
            
                   
               
               
                  Sakupwanya, Stanley Urayayi
               
            
                   
               
               
                  Sekeremayi, Lovemore
               
            
                   
               
               
                  Shamuyarira, Nathan Marwirakuwa